དེ་ཡང་རྡོ་རིང་དུ།ནམ་མཁའ་རྒྱལ་པོས་འཇིག་རྟེན་སྒྱུ་མའི་རྣམ་རོལ་མངོན་པར་གཟིགས་ཏེ་རིག་འཛིན་ཀུན་གྲོལ་གྲགས་པ་དང་།མཁན་ཆེན་བསོད་ནམས་རྒྱལ་མཚན་གྱི་དྲུང་ནས་དགེ་བསྙེན་དང་སོ་ཐར་གྱི་སྡོམ་པ་བླངས་ཏེ་མཚན་ལ་སྔ་ཕྱིར་ནམ་མཁའ་གཡུང་དྲུང་ཡེ་ཤེས་དབང་གི་རྒྱལ་དང་།ནམ་མཁའ་ཡེ་ཤེས་ཞེས་སུ་གསོལ་ཞིང་།ཚངས་པའི་སྤྱོད་ཚུལ་གྱིས་བྱང་སེམས་ཀྱི་འདབ་མ་ལེགས་པོར་བཞད་དེ་ལུང་དང་མཐུན་པའི་སྒོ་ནས་ས་བྱི་སྤྱི་ལོལོར་དགོན་ཆེན་པོ་གཡུང་དྲུང་ལྷ་སྟེང་དགོན་ལ་འགྱེད་དང་མཆོད་རྫས་མི་དམན་པ་བཏང་ཞིང་།སྨོན་རྒྱལ་རབ་འབྱམས་དང་མཁན་ཆེན་བསོད་ནམས་རྒྱལ་མཚན་གཉིས་གོང་དུ་བཀུར་ཏེ་དགོན་པའི་བཅའ་འགྲིགས་ལ་སོགས་ནི་མཉམ་མེད་ཀྱི་རྗེས་སུ་འབྲང་བ་བྱས་ཏེ་རྒྱལ་བའི་བསྟན་པ་དར་སྤེལ་དུ་བཏང་ཞེས་མཆོད་པ་དང་ཡོན་བདག་དང་དགོན་པ་གསུམ་གྱི་ལོ་རབས་བསྟན་ཡོད་དོ།།